Munthu wakambika kuti ndi murunji chifukwa cha chivwanu pe (15-21)
2 Pati pajumpha vyaka 14, ndingukwere so ku Yerusalemu limoza ndi Baranaba+ ndipu ndenga so ndi Tito.+2 Ndingulutaku chifukwa cha vo vinguvumbulika kwaku ini, ndipu ŵanthu wo awonekanga kuti mbakuzirwa ndinguŵakonkhoske uthenga wamampha wo ndapharazganga ku ŵanthu amitundu yinyaki. Ndinguŵakonkhoske venivi mwachisisi, kuti ndisimikizi asani ndatchimbiyanga paŵaka cha pamwenga asani ndingutchimbiya paŵaka cha.3 Kweni chinanga kuti venga viyo, Tito+ yo ndenga nayu wanguchichizgika cha kuti wadumuliki,+ chinanga kuti wenga Mgiriki.4 Kweni nkhani yeniyi yingwamba chifukwa cha abali aboza wo angunyeremukiya mu mpingu+ kuti afufuzi mwachisisi wanangwa+ wo te nawu mwakukoliyana ndi Khristu Yesu, ndi chilatu chakuti atisambusi akapolu.+5 Tinguŵavwiya cha+ chinanga nkhanyengu kamanavi,* kuti yimwi mulutirizgi kuja ndi uneneska wa uthenga wamampha.6 Sonu vakukwaskana ndi ŵanthu wo awonekanga kuti mbakukhumbika,+ kwali awonekanga wuli, kweni ini ndinguwonapu kupambana cha pakuti Chiuta wawona kawonekeru ka kubwalu cha, ŵanthu ŵenaŵa wo awonekanga kuti mbakuzirwa, angundisambizapu kanthu kekosi cha kasonu.7 Mumalu mwaki, ŵati awona kuti ndapaskika ntchitu yakupharazga uthenga wamampha ku ŵanthu ambula kudumulika,+ nge mo Peturo wakupaskikiya ntchitu yakupharazgiya ŵanthu akudumulika,8 pakuti mweniyo wakupaska nthazi Peturo kuti waje wakutumika ku ŵanthu akudumulika, ndiyu so wakundipaska nthazi kuti ndije wakutumika ku ŵanthu amitundu yinyaki,+9 ndipuso ŵati aziŵa wezi ukulu wo ndingupaskika,+ Yakobe,+ Kefa* ndi Yohane ŵeniwo ŵenga nge vipilala, angukolana janja lamaryi ndi ini ndipuso ndi Baranaba nge chisimikizu chakuti tigwiriyengi nawu ntchitu limoza,*+ ndi chilatu chakuti isi tiluti ku ŵanthu amitundu yinyaki, kweni yiwu ku ŵanthu akudumulika.10 Yiwu angutipempha ŵaka chinthu chimoza, chakuti tikumbukengi akavu ndipu venivi ndivu ndaja ndichichita ndi mtima wosi.+11 Kweni Kefa*+ wati waza ku Antiyoke,+ ndingumususka* pa masu ndi pa masu, chifukwa wanguwoneke limu kuti ngwakunanga.*12 Pakuti ŵanthu wo angutuliya kwaku Yakobe+ ŵechendazi, waryiyanga limoza ndi ŵanthu amitundu yinyaki.+ Kweni ŵati aza, wanguleka ndipu wangujipatuwa chifukwa chakuti wawopanga ŵanthu akudumulika.+13 Ayuda anyaki wosi angukoliyana nayu pakuchita chinyengu chenichi, mwakuti Baranaba nayu wangulandizgika ndipu wachitangaku.14 Kweni ndati ndawona kuti aleka kwenda mwakukoliyana ndi uneneska wa uthenga wamampha,+ ndingukambiya Kefa* pa masu paku wosi kuti: “Asani yiwi chinanga kuti ndiwi Myuda uchita vinthu nge mo Ayuda achitiya cha, kweni nge mo ŵanthu amitundu yinyaki achitiya, ungachichizga wuli ŵanthu amitundu yinyaki kuti achitengi nge mo Ayuda achitiya?”+15 Isi Ayuda mwakawi, mwakupambana ndi ŵanthu akubuda akutuliya mu mitundu yinyaki,16 tiziŵa kuti munthu wakambika kuti ndi murunji chifukwa cha dangu cha, kweni chifukwa chakuja ndi chivwanu+ mwaku Yesu Khristu.+ Mwaviyo, taŵika chivwanu chidu mwaku Khristu Yesu kuti tikambiki kuti te arunji, chifukwa cha ntchitu za dangu cha, kweni chifukwa cha chivwanu mwaku Khristu, pakuti palivi munthu yo wazamukambika kuti ndi murunji* chifukwa cha ntchitu za dangu.+17 Sonu asani isi tasanirika so kuti te akubuda uku tipenja kuti tikambiki kuti te arunji chifukwa chaku Khristu, kumbi ndikuti Khristu ndi mteŵeti wa ubudi? Awa!18 Asani ndizenga so vinthu vo nyengu yinyaki ndinguvipasuwa, ndilongo kuti nde wambula kuvwiya marangu.19 Pakuti chifukwa cha dangu ndingufwa ku dangu,+ kuti ndije wamoyu kwaku Chiuta.20 Ndakhomeka pachimiti limoza ndi Khristu.+ Ndini so cha ndaja ndi umoyu,+ kweni ndi Khristu mweniyo waja ndi umoyu mwakukoliyana ndi ini. Kukamba uneneska, umoyu wo ndija sonu muliŵavu, nde nawu chifukwa chakuvwana mu Mwana waku Chiuta,+ mweniyo wakundiyanja ndipu wakujipereka chifukwa chaku ini.+21 Nditiwukana* cha wezi ukulu waku Chiuta,+ pakuti asani urunji utuza kuporote mu dangu, mbwenu palivi cho Khristu wakufwiya.+
tum_Latn tum_Latn